Guddoomiyaha shirkada Red Sea Sheekh Xasan Cabdisalaan ayaa daboolka ka qaaday in shidaalka ay dalka keeneen oo ogsajiintu ku badnayd aanay filayn inay dhibaato gaadiika dalka u keeni karaan, waxaanu xusay inay sharciga la mari doonaan ganaaxa xukuumada oo ay ku tilmaameen mid aan sharciga cuskanayn, waxaanu sidan ku sheegay shir jaraa’id oo uu xalay ku qabtay xafiiskiisa Hargeysa, “Anagu Shirkad ahaan hadaanu nahay Red Sea anaga oo diyaar u ah waxii masuuliyada na saarani ay keensanayso sax iyo qaladba inaanu qaadano waxaan u sheegayaa umada Somaliland meel ay joogtaba 21 sanadood ayaanu shaqadan shidaalka ku jirnay waa markii ugu horaysay ee taariikhdaas dheer cabasho ama dhaliil naloo soo jeediyo, taariikhdaas dheeri waxay ka markhaati furaysaa hab dhaqankayaga ganacsi oo ku dhisnaa in waxaanu ku kalsoonahay aanu keeno, anaga dhaqankayaga maaha inaanu umadayada wax xun u keeno si aanu wax uga faa’iidno.
